पाकिस्तानका लागि दुवै प्रारम्भिक बलर जुनिद खान र रुमान रईसले पनि २–२ विकेट बाँडे। रईस यही खेलमार्फत च्याम्पियन्स ट्रफीमा तेस्रो डेब्यु गर्ने पाकिस्तानी खेलाडी बने। उनको रिभर्स स्विङमा इङलिस ब्याट्सम्यानले केही असहज महसुस गरेका थिए। उनले छैटौं ओभरमै एलेक्स हल्सको रुपमा पाकिस्तानलाई सुरुवाती सफलता दिलाएका थिए। लेग स्पिनर साइद खानले १ विकेट लिए। उनले जोए रुटको महत्वपूर्ण विकेट लिएका थिए।
